Ucchiarone

Ll'ucchiarone è 'o cchiù mpurtante strumiento inte mmane de stronumme: int 'o senso sujo cchiù generale, arreccoglie e focalizza 'a radiazzione elettromagneteca. Ll'ucchiarone aumientano 'a grannezza parente 'e ll'oggette, nzieme â lloro lummenusità. Galileo fuje 'o primmo ad ausà n'ucchiarone pe 'e fine stronummece.

Cu 'o termene "ucchiarone" nce se va a dicere generalmiente a n'ucchiarone acchiario, ma se custruiscono ucchiarone pe 'a major pparte de spettro elettromagneteco.

Ll'ucchiarone radio songo antegne radio ca, ô pari de specche 'e ll'ucchiaroni cs fatecano in acchiario, focalizzano 'a radiazzione, amprefecannola, into fuoco giumetreco 'e ll'antegna addò è puosto 'o detector ca arreccoglie 'o signale radio. Songo a vote custruite cu na gratiglia 'e file cunduttore, 'e ca ssegne songo cchiù peccerille da luonghezza 'e ll'onna asservata. Ll'ucchiarone radio songo spisso ausate a cocchie, o int gruppe cchiù nummerose, pe attenè deametre "vertuale" pruporzzionale â luntananza nfra ll'ucchiarrone. 'E gruppe cchiù granne hanno jonto ucchiaroni ncopp'e late apposte da Terra. Chesta tecneca vene mo apprecata pure a ll'ucchiarone acchiarie.

Ll'ucchiarone pe raie X e raie gamma hanno ate prublemme, prencepalmiente pruveniante do fatto ca chisti raie ponno traversà 'o fierro e 'o vrito. Ausano in gennere de specche a forma 'e aniello, messe quase parallele ô fascio 'e lummera ncidente, ca vene speculesse 'e poche grade. 'E specche songo in gennere na sezzione 'e parabola girata.

 Ate pruggette 

Categurìa:Astronumia
Categurìa:Strumiente acchialare